ಬೆಂಗಳೂರಿನಲ್ಲಿ ಹಗಲು ದರೋಡೆ: ಮನೆಯ ಸೆಕ್ಯೂರಿಟಿಯಿಂದಲೇ ಕೃತ್ಯ ಬೆಂಗಳೂರು: ಮನೆಯ ಸೆಕ್ಯೂರಿಟಿ ಕೆಲಸಕ್ಕೆ ಸೇರಿದ ವ್ಯಕ್ತಿಯೇ ಹಗಲು ದರೋಡೆ ಮಾಡಿರುವ ಘಟನೆ ಜೆಬಿ ನಗರದಲ್ಲಿ ನಡೆದಿದೆ. ನೇಪಾಳ ಮೂಲದ ಪ್ರತಾಪ್ ಪ್ರಕರಣದ ಆರೋಪಿ ಎಂದು ಗುರುತಿಸಲಾಗಿದೆ. ಆರೋಪಿ ಪ್ರತಾಪ್ ಎರಡು ತಿಂಗಳ ಹಿಂದೆ ಜೆಬಿ ನಗರದ ಕೇಂದ್ರೀಯ ಸ್ಕೂಲ್ ಬಳಿಯಲ್ಲಿರುವ ಮನೆಯ ಸೆಕ್ಯೂರಿಟಿ ಕೆಲಸಕ್ಕೆ ಸೇರಿದ್ದ. ಮನೆಯ ಆಗುಹೋಗುಗಳ ಬಗ್ಗೆ ಗಮನಿಸಿದ್ದ ಆರೋಪಿ ನಿನ್ನೆ ಮಧ್ಯಾಹ್ನ ಮನೆಯಲ್ಲಿ ಒಂಟಿ ಮಹಿಳೆ ಇರುವಾಗ ಆಕೆಗೆ ಹೆದರಿಸಿ ಕೈ ಕಾಲು ಕಟ್ಟಿಹಾಕಿ ಮನೆಯಲ್ಲಿದ್ದ ಚಿನ್ನಾಭರಣ ಕದ್ದು ಪರಾರಿಯಾಗಿದ್ದಾನೆ. ಘಟನೆ ಸಂಬಂಧ ಸ್ಥಳೀಯ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದ್ದು, ಪೊಲೀಸರು ತನಿಖೆ ಆರಂಭಿಸಿದ್ದಾರೆ. The post ಬೆಂಗಳೂರಿನಲ್ಲಿ ಹಗಲು ದರೋಡೆ: ಮನೆಯ ಸೆಕ್ಯೂರಿಟಿಯಿಂದಲೇ ಕೃತ್ಯ appeared first on Tv5 Kannada.